**Thomas Leo Clancy Jr.** (\* 12. apríl 1947, Baltimore, Maryland, Spojené štáty – † 1. október 2013, Baltimore) ) bol americký spisovateľ, ktorý sa preslávil najmä technicky detailnými príbehmi z prostredia špionáže a armády zasadenými do obdobia počas a po studenej vojne, rovnako ako sériou hier. Taktiež bol spoluvlastníkom Baltimore Orioles, tímu v prestížnej americkej súťaži Major League Baseball. Oficiálne zastával pozíciu podpredsedu.

Život
-----

Narodil sa v Baltimore v štáte Maryland. Navštevoval Loyola Blakefield v Towsone, kde maturoval v roku 1965. Promoval v roku 1969 na Loyola College v Baltimore v odbore anglická literatúra. Túžil slúžiť v armáde, no neprešiel požadovaným testom zraku ROTC. Než začal písať viedol nezávislú poisťovaciu agentúru. 

V roku 1993 sa pripojil k skupine investorov a kúpili Baltimore Orioles od Eliho Jacobsa. V roku 1998 dosiahol dohodu o kúpe Minnesota Vikings, avšak musel sa jej vzdať kvôli výdavkom spojeným s rozvodom.

Dňa 26. júna 1999 sa oženil s novinárkou Alexandou Marie Llewellyn, sesternicou Colina Powella, ktorý ich zoznámil.

V 2008 kúpil francúzsky tvorca hier, spoločnosť Ubisoft, práva používať Clancyho meno v súvislosti s hrami a podobnými produktami, ako filmy alebo knihy.

Bibliografia
------------

Romány Hon na ponorku (The Hunt for Red October), Vysoká hra patriotov (Patriot Games), Jasné nebezpečenstvo (Clear and Present Danger) a Najhoršie obavy (The Sum of All Fears) boli sfilmované. Clancyho najznámejšiu postavu, Jacka Ryana, si zahrali herci Alec Baldwin, Ben Affleck a Harrison Ford, ďalšiu z jeho postáv, Johna Clarka, napr. Willem Dafoe alebo Liev Schreiber. Prvý román zo série Operačné centrum (Op-Center) bol vydaný v 1995 ako miniséria televízie NBS s rovnomenným názvom s Harrym Hamlinom v hlavnej úlohe. Aj keď miniséria nepokračovala, Clancy napísal niekoľko pokračovaní úspešného románu, aj keď s pôvodným románom mali spoločný iba názov a hlavné postavy.

V románe *Tigrie zuby* (*The Feath of the Tiger*) Clancy ako hlavné postavy predstavil syna Jacka Ryana, Jacka Ryana (Jr.), a jeho dvoch synovcov.

Clancy napísal niekoľko kníh literatúry faktu o rôznych častiach ozbrojených síl Spojených štátov (zoznam literatúry faktu nižšie v článku). Niekoľko ďalších iných autorov vyšlo pod Clancyho menom, ďalej rozvíjajúc príbehy Clancyho diel:

* *Tom Clancy's Op-Center*
* *Tom Clancy's Power Plays*
* *Tom Clancy's Net Force*
* *Tom Clancy's Net Force Explorers*
* *Tom Clancy's Splinter Cell*
* *Tom Clancy's EndWar*
* *Tom Clancy's Ghost Recon*
* *Tom Clancy's HAWX*

Referencie
----------

1. ↑  Bestselling author Tom Clancy dies at the age of 66
2. ↑  Tom Clancy, author of ‘Hunt for Red October’ and ‘Patriot Games,’ dead at 66
3. ↑  alt.books.tom-clancy post by Tom Clancy
4. ↑  "Alexandra Llewellyn, Tom Clancy," *The New York Times*, June 27, 1999.
5. ↑  NNDB - Tom Clancy
6. ↑   Clancy name bought by Ubisoft, worth big bucks
7. ↑  Tom Clancy´s Op-center

Iné projekty
------------

Commons
* Spolupracuj na Commons Commons ponúka multimediálne súbory na tému **Tom Clancy**

Externé odkazy
--------------

* Neoficiálna česká stránka Toma Clancyho Archivované 2014-12-17 na Wayback Machine
* Tom Clancy na www.clancyfaq.com
* Tom Clancy v Internet Movie Database (po anglicky)

Autoritné údaje: * BnF: 120510043
* GND: 119419610
* ISNI: 0000 0001 2284 0156
* LCCN: n84030721
* NK ČR: jn20001103791
* SNK: 152634
* VIAF: 108842694
* WorldCat: lccn-n84030721